====================================================================
             CREATIVE PROGRAMLICENSKONTRAKT TIL SLUTBRUGERE
                        Version 2.5, juli 2001
====================================================================

LÆS DETTE DOKUMENT OMHYGGELIGT, FØR DU INSTALLERER PROGRAMMET. VED AT INSTALLERE OG BRUGE 
PROGRAMMET ERKLÆRER DU DIG INDFORSTÅET MED AT VÆRE UNDERLAGT DENNE AFTALES VILKÅR. 
HVIS DU IKKE ER INDFORSTÅET MED VILKÅRENE I AFTALEN, MÅ DU IKKE INSTALLERE ELLER BRUGE 
SOFTWAREN, MEN SKAL OMGÅENDE OG INDEN 15 DAGE RETURNERE DEN TILLIGE MED AL TILHØRENDE 
DOKUMENTATION OG MEDFØLGENDE MATERIALE TIL KØBSSTEDET FOR AT FÅ KØBSPRISEN REFUNDERET. 


Dette er en juridisk gyldig kontrakt imellem dig og Creative Technology 
Ltd. og deres datterselskaber ("Creative"). Denne kontrakt fastsætter 
betingelser og vilkår med hvilke Creative tilbyder at give licens til 
programmerne i denne diskettepakke sammen med al tilhørende 
dokumentation og materiale, inkluderet men ikke begrænset til de 
eksekverbare programmer, drivere, biblioteker og datafiler associeret 
med sådanne programmer (samlet kaldet "programmet").



LICENS
1.  Licensoverdragelse.
    Programmet er givet i licens og ikke solgt til dig, og det kan kun
    anvendes i overensstemmelse med betingelserne i denne kontrakt. 
    Du ejer disketten eller andre medier på hvilke programmet findes, 
    men i mellem dig og Creative (og, i passende omfang deres 
    licensgivere), beholder Creative alle fordringer til og al 
    ejendomsret til programmet samt alle rettigheder, der ikke
    udtrykkeligt er givet til dig.
    Licensen under dette Afsnit 1 forudsætter at du overholder alle dine
    forpligtelser iht. denne Aftale. 
    Creative giver dig lov til at bruge alle eller dele af dette program, 
    forudsat at 
    (a) Programmet ikke distribueres med fortjeneste.
    (b) Programmet kun bruges i forbindelse med produkter fra Creative. 
    (c) Programmet IKKE ændres.
    (d) Alle meddelelser om copyright bevares i Programmet.
    (e) Licenstager/slutbruger er indforstået med at være bundet af vilkårene i denne 
        kontrakt.

2.  Til anvendelse på én computer.
    Programmet må benyttes af dig på én computer med en enkelt CPU.
    Du må overføre den maskinlæsbare del af programmet fra en computer
    til en anden computer, forudsat at:
    (a) programmet (inkluderet enhver del eller kopi heraf) er slettet på den 
        første computer og 
    (b) det ikke er muligt at programmet kan benyttes på mere end én computer 
        ad gangen.


3.  Fritstående basis.
    Du må kun benytte programmet fritstående, sådan at programmet og de 
    funktioner det yder kun er tilgængelige til personer, der fysisk befinder 
    sig ved og arbejder med den computer hvor programmet er installeret. Du må 
    ikke tillade at der gives fjernadgang til programmet eller funktioner, det 
    yder, eller overføre alle eller nogen dele af programmet over netværk eller 
    andre kommunikationslinjer.

4.  Copyright. 
    Programmet ejes af Creative og/eller Creatives licenstagere og er 
    beskyttet af amerikansk lov om ophavsret og bestemmelser i 
    internationale traktater. Du må ikke fjerne meddelelsen om copyright 
    i nogen kopi af programmet eller i nogen eventuel kopi af den trykte 
    dokumentation, der følger med programmet.

5.  En arkiveringskopi.
    Du må kun fremstille en (1) arkiveringskopi af den maskinlæsbare 
    del af programmet som sikkerhedskopi til understøttelse af anvendelsen
    af programmet på en enkelt computer, forudsat at du på kopien gengiver 
    alle copyright-meddelelser og andre ejendomsretsmeddelelser 
    inkluderet på originalprogrammet.

6.  Igen indføjelse eller integrering.
    Du må ikke indføje nogen del af programmet i eller integrere 
    nogen del af programmet med andre programmer, bortset fra med
    de begrænsninger, der udtrykkeligt er tilladt ved lov i den retskreds,
    hvor du befinder dig. Enhver del af programmet, der er blevet indføjet i
    eller integreret med andre programmer, vil forsætte med at være underkastet
    betingelser og vilkår beskrevet i denne kontrakt, og du er forpligtet til at 
    gengive alle copyright-meddelelser og andre ejendomsretsmeddelelser 
    inkluderet på originalprogrammet på enhver indføjet eller integreret del.
    
7.  Netværksversion.
    Hvis du har købt en "netværksversion" af programmet, gælder denne
    kontrakt er for installation af programmet på én "filserver".
    Programmet må ikke kopieres til flere systemer.  Hver arbejdsstation
    tilsluttet til "filserveren" skal have sin egen arbejdsstationslicens,
    der kun er gyldig for denne arbejdsstation.
        

8.  Licensoverdragelse.
    Du må overdrage licensen til programmet, forudsat at du (a) overdrager
    alle dele af programmet og kopier heraf, (b) at du ikke beholder nogen dele
    af programmet eller kopier heraf, og (c) at personen, du overdrager licensen 
    til, læser og indvilger i at acceptere betingelserne i denne kontrakt.

9.  Begrænsninger i anvendelse, kopiering og modificering af programmet.
    Udover betingelserne udtrykkeligt angivet i denne kontrakt eller af
    gældende love i den retskreds hvor du erhvervede programmet, må du 
    ikke anvende, kopiere eller modificere det.  Ej heller udlicensere nogen 
    af dine rettigheder i denne kontrakt. Du må kun anvende programmet til dit eget 
    personlige brug og ikke til offentlig visning eller til fremstilling af videobånd, 
    der vises offentligt

10. Dekompilering, adskilning eller reverse engineering.
    Du anerkender, at programmet indeholder forretningshemmeligheder og anden 
    information, der tilhører Creative og deres licensgiveres. Bortset fra 
    med de begrænsninger, der udtrykkeligt er tilladt ved lov i den retskreds
    hvor du befinder dig, må du ikke dekompilere, adskille eller på anden vis
    foretage reverse engineering af programmet, eller tage del i andre aktiviteter 
    for at skaffe adgang til underliggende informationer, der ikke er synlige for 
    brugerne i forbindelse med normal brug af programmet. 

    Du er specielt indforstået med ikke i nogen forbindelse at transmittere 
    programmet eller få programmets objektkode vist på en computerskærm
    eller at lave hukommelsesdumps i trykte kopier af programmets objektkode.
    Hvis du mener, at du har brug for oplysninger angående programmets 
    interoperativitet med andre programmer, må du ikke dekompilere eller adskille 
    programmet for at få disse oplysninger. Du er desuden indforstået med at bede 
    Creative om disse oplysninger på adressen herunder. Ved modtagelsen af en sådan 
    anmodning afgør Creative, om du skal bruge oplysningerne i lovligt øjemed, og i så tilfælde
    leverer Creative oplysningerne til dig inden for en rimelig frist og på rimelige betingelser.

    I alle tilfælde skal du advisere Creative om enhver information, der stammer 
    fra reverse engineering eller lignende aktiviteter, og resultaterne heraf vil 
    udgøre fortrolig information tilhørende Creative, der kun må anvendes i 
    forbindelse med programmet.


11. Til software med CDDB-funktioner.
    Denne pakke omfatter programmer, som kan indeholde software 
    fra CDDB, Inc. of Berkeley California ("CDDB"). Software 
    fra CDDB ("CDDB-klienten") gør det muligt for programmet at foretage 
    onlinediskidentifikation og hente musikrelaterede oplysninger, herunder 
    navn, kunstner, spor og titeloplysninger ("CDDB-data")
    fra onlineservere ("CDDB-servere") samt udføre andre funktioner.

    De accepterer, at De kun må bruge CDDB-data, CDDB-klienten og CDDB- 
    servere til Deres eget private, ikke-kommercielle brug, samt at De ikke tildeler,
    kopierer, overdrager eller sender CDDB-klienten eller nogen 
    CDDB-data til en tredjepart. DE ACCEPTERER, AT DE IKKE MÅ BRUGE ELLER BENYTTE 
    CDDB-DATA, CDDB-KLIENTEN ELLER CDDB-SERVERE, MEDMINDRE DET UDTRYKKELIGT ER ANGIVET HERI.

    De accepterer, at Deres ikke-eksklusive licens til at bruge CDDB-data, 
    CDDB-klienten og CDDB-servere ophører, hvis disse restriktioner overtrædes.
    Hvis licensen ophører, accepterer De at stoppe al brug af CDDB-data, CDDB-klienten og 
    CDDB-servere. CDDB forbeholder sig alle rettigheder til CDDB-data, CDDB-klienten 
    og CDDB-servere, herunder alle ejendomsrettigheder. De accepterer, at CDDB Inc. kan
    håndhæve rettighederne direkte mod Dem i henhold til denne aftale og i CDDB Inc.s eget navn.
    

    CDDB-klienten og alle CDDB-data er givet i licens til Dem 
    "SOM DE ER OG FOREFINDES". CDDB fremsætter ingen erklæringer eller garantier, 
    hverken udtrykkeligt eller stiltiende,
    hvad angår nøjagtigheden i CDDB-data fra eller i CDDB-
    servere. CDDB forbeholder sig retten til at slette data fra CDDB-
    servere og ændre datakategorier til ethvert formål, som CDDB 
    skønner tilstrækkeligt. Der gives ingen garanti for, at CDDB-klienten eller 
    CDDB-servere er fejlfrie eller at funktionen i CDDB-klienten eller 
    CDDB-servere bliver afbrudt. CDDB er ikke forpligtet til
    at forsyne Dem med nogen nye udvidede eller yderligere datatyper eller  
    kategorier, som CDDB eventuelt leverer i fremtiden.

    CDDB FRASIGER SIG ETHVERT ANSVAR DET VÆRE SIG UDTRYKKELIGT ELLER STILTIENDE, HERUNDER, 
    MEN IKKE BEGRÆNSET TIL, STILTIENDE ANSVAR FOR SALGBARHED, EGNETHED TIL ET BESTEMT FORMÅL,
    EJENDOMSRET OG IKKE-OVERTRÆDELSE AF OPHAVSRETTIGHEDER. CDDB indestår ikke for de resultater,
    som opnås gennem brug af CDDB-klienten eller en CDDB-server. CDDB KAN UNDER INGEN OMSTÆNDIGHEDER 
    HOLDES ANSVARLIG FOR FØLGESKADER ELLER HÆNDELIGE SKADER ELLER FOR ET EVENTUELT DRIFTSTAB ELLER
    MISTEDE INDTÆGTER.

OPHÆVELSE

Licensen, der gives til dig, er gældende, indtil den ophæves. Du kan til
enhver tid ophæve denne ved indsendelse af programmet (inkluderet alle
dele og kopier heraf) til Creative. Licensen ophæves automatisk og
uden varsel fra Creative, hvis du ikke overholder betingelserne og
vilkårene beskrevet i denne kontrakt. Du indvilliger i ved sådan
ophævelse at returnere programmet (herunder alle dele og kopier
heraf) til Creative. Ved ophævelse kan Creative håndhæve enhver ved
lov given rettighed. De bestemmelser i denne kontrakt, der beskytter
Creative's ejendomsret vil forblive i kraft efter licensen ophæves.


BEGRÆNSET GARANTI

Creative garanterer som eneste garanti, at disketterne, på hvilke
programmet leveres, er fri for fejl, som beskrevet på garantikortet
eller i de trykte manualer, der leveres sammen med programmet. Ingen
distributør, forhandler, eksistens eller person er autoriseret til at
udvide eller ændre denne garanti eller nogen anden bestemmelser i
denne kontrakt. Enhver repræsentation, udover garantierne
beskrevet i denne kontrakt, er ikke bindende for Creative.

Creative garanterer ikke, at de i programmet indeholdte funktioner
opfylder dine krav, eller at anvendelsen af programmet er fejlfri eller
foregår uden afbrydelser eller ondartet kode. I denne sammenhæng skal
'ondartet kode' forstås som enhver programkode, der er udviklet til at
inficere andre computerprogrammer eller -data, optage computerens
ressourcer, ændre, ødelægge, optage eller overføre data eller på anden
vis bemægtige sig den normale funktionsmåde i computeren,
computersystemet eller computernetværket, herunder virus, Trojanske
heste, 'droppers', orme, logiske bomber og lign.

SKADESLØSHOLDELSE
Hvis du distribuerer Programmet i strid med denne
Aftale, accepterer du at holde Creative skadesløs og forsvare Creative 
ved ethvert krav eller sagsanlæg, herunder advokatsalærer og omkostninger,
som måtte opstå som resultat af eller i forbindelse med brugen eller 
distributionen af Programmet i strid med denne aftale.

BORTSET FRA SOM BESKREVET I DENNE KONTRAKT, ER PROGRAMMET LEVERET SOM
BESET, UDEN GARANTIER AF NOGEN ART, HVERKEN UDTRYKT ELLER ANTYDET,
INKLUDERET MEN IKKE BEGRÆNSET TIL, ALLE INDIREKTE GARANTIER VEDRØRENDE
SALGBARHED ELLER EGNETHED TIL ET BESTEMT FORMÅL. CREATIVE ER IKKE
FORPLIGTET TIL AT LEVERE EVENTUELLE OPDATERINGER, OPGRADERINGER ELLER
TEKNISK SUPPORT TIL PROGRAMMET.

Desuden er Creative ikke ansvarlig for nøjagtigheden af oplysninger,
der leveres af Creative eller af personer fra tredjeparts teknisk
support, eller skader, der er opstået enten direkte eller indirekte
efter handlinger eller udeladelser, du har foretaget som følge af
sådan teknisk support.

Du påtager dig fuldt ansvar for valget af programmet til at opnå de
tilsigtede resultater, og for installation, anvendelse og resultater
opnået med programmet. Du påtager dig også hele risikoen vedrørende
kvalitet og ydeevne af programmet. Skulle programmet vise sig at være
fejlbehæftet, påtager du (og ikke Creative, deres distributører eller
forhandlere) dig de fulde omkostninger for enhver og alle nødvendige
serviceudgifter, reparationer eller korrektioner.

Denne garanti giver dig specifikke juridiske rettigheder, og du har
måske også andre rettigheder, der kan variere fra land/stat til
land/stat. Visse lande/stater tillader ikke udelukkelse af indirekte
garantier, så ovenstående udelukkelse er måske ikke gældende for dig.
Creative fralægger sig alle garantier af enhver slags, hvis programmet
er tilpasset, ompakket eller ændret på nogen måde af tredjemand andre
end Creative.

BEGRÆNSNINGER I RETSMIDLER OG SKADESERSTATNING

DET ENESTE RETSMIDDEL VED GARANTIBRUD VIL VÆRE DET PÅ
GARANTIKORTET BESKREVNE ELLER I MANUALER, DER LEVERES MED PROGRAMMET.
PÅ INTET TIDSPUNKT VIL CREATIVE ELLER DERES LICENSGIVERE VÆRE
ANSVARLIGE FOR INDIREKTE, TILFÆLDIGE, SPECIELLE ELLER FØLGESKADER
ELLER FOR TABT FORTJENESTE, TABT BESPARELSE, MANGLENDE BRUG, TABT 
OMSÆTNING ELLER TAB AF DATA SOM FØLGE AF ELLER RELATERET TIL PROGRAMMET 
ELLER DENNE KONTRAKT, SELV HVIS CREATIVE ELLER DERES LICENSGIVERE ER BLEVET
ADVARET OM MULIGHEDEN FOR SÅDANNE SKADER. PÅ INTET TIDSPUNKT VIL
CREATIVES ANSVAR ELLER ERSTATNING TIL DIG ELLER NOGEN ANDEN PERSON
OVERSTIGE DET AF DIG BETALTE BELØB FOR ANVENDELSE AF PROGRAMMET,
UANSET KRAVETS ART.

Visse lande/stater tillader ikke begrænsning eller fralæggelse af 
ansvar for tilfældige eller følgeskader, så ovenstående begrænsning
og ansvarsfralæggelse er måske ikke gældende for dig.

RETURPRODUKTER

Hvis det bliver nødvendig at sende programmet til Creative eller en
autoriseret Creative-distributør eller forhandler, skal du forudbetale
forsendelse og enten forsikre programmet eller påtage dig al
risiko for tab eller skader under transport.

BEGRÆNSEDE RETTIGHEDER FOR U.S.-REGERINGSKONTORER

Alle programmer og tilhørende dokumentation er leveret med begrænsede
rettigheder. Anvendelse, kopiering eller offentliggørelse af U.S.
-regeringskontorer er underkastet restriktioner som beskrevet i
underafsnit (b)(3)(ii) af "the Rights in Technical Data and Computer
Software Clause at 252.227-7013". Hvis du er vidre-licenseret eller
benytter programmet uden for U.S.A., skal du efterkomme gældende love
i det pågældende land, U.S.-eksport kontrol love og den engelske
version af denne kontrakt.

KONTRAHENT/FABRIKANT

Kontrahent/fabrikant af programmet:
	Creative Technology Ltd
	31, International Business Park
	Creative Resource
	Singapore 609921

ALMENT

Denne kontrakt er bindende for dig såvel som dine ansatte,
arbejdsgivere, kontrahenter og agenter og enhver efterfølger og
fuldmægtig. Hverken programmet eller nogen information udledt deraf må
eksporteres bortset fra i overensstemmelse med gældende love i U.S.A.
eller andre passende bestemmelser. Denne kontrakt er underlagt
gældende lov i den californiske stat (bortset fra hvor forbundslove
styrer copyright og forbundsregistrerede varemærker). Denne kontrakt
er den fulde kontrakt i mellem os, og du er indforstået med, at Creative 
ikke er ansvarlig for eventuelle usande erklæringer eller udsagn fremsat af 
Creative, Creatives agenter eller andre (uanset om de er uforskyldt 
eller skyldes uagtsomhed), som du måtte have fæstet lid til ved 
tiltrædelsen af denne kontrakt, medmindre en sådan erklæring eller et 
sådant udsagn blev givet svigagtigt. Denne aftale erstatter alle andre 
aftaler eller kontrakter, inkluderet men ikke begrænset til, reklamer i
forbindelse med programmet. Hvis nogen af bestemmelserne i denne
kontrakt bliver kendt ugyldige eller uigennemtvingelige af et land
eller regeringskontor med juridisk autoritet, vil bestemmelsen blive
modificeret i nødvendigt omfang så bestemmelsen bliver gyldig og
gennemtvingelig, og de resterende bestemmelser forbliver i kraft.

Hvis du har spørgsmål til denne kontrakt, kan du kontakte Creative på
ovenstående adresse. Hvis du har spørgsmål til produkter eller tekniske
emner, kan du kontakte det nærmeste Creative-servicekontor.

TILLÆG TIL LICENSAFTALEN TIL MICROSOFT-SOFTWARE 
====================================================
VIGTIGT: Ved at brug Microsofts softwarefiler ( "Microsoft-softwaren"), 
som leveres med dette tillæg, accepterer De at være bundet af følgende 
betingelser. Hvis De ikke accepterer disse betingelser, må De ikke bruge 
Microsoft-softwaren.

Microsoft-softwaren leveres med det ene formål at erstatte tilsvarende filer, 
der er leveret sammen med en tidligere licenseret kopi af Microsoft-
softwareproduktet ("OPRINDELIGT PRODUKT"). Ved installation bliver Microsoft-
softwarefilerne en del af det OPRINDELIGE PRODUKT og er underlagt de samme ansvars- 
og licensbestemmelser og betingelser, som det OPRINGDELIGE PRODUKT. Hvis De ikke har 
en gyldig licensaftale til at bruge det OPRINDELIGE PRODUKT, må De ikke bruge Microsoft-
softwaren. Al anden brug af  Microsoft-softwaren er forbudt.

Intet i denne aftale skal kunne fortolkes, som at Creative advokerer for eller tillader 
overtrædelse af lokale og/eller internationale love, der gælder i din retskreds.

SÆRLIGE BESTEMMELSER GÆLDENDE INDEN FOR DEN
EUROPÆISKE UNION
=================================================================
Hvis du erhvervede programmet inden for den europæiske union, er
følgende bestemmelser gældende for dig. Hvis bestemmelserne som
beskrevet ovenfor i denne programlicenskontrakt er selvmodsigende,
tager følgende bestemmelser præcedens.

Dekompilering:
Du indvilliger i at ikke overføre programmet eller vise programmets
objektkode på nogen computerskærm eller fremstille lagrede eller
udskrevne kopier af hukommelses-dump af programmets objektkode. Hvis
du finder det nødvendigt at indhente informationer vedrørende
programmets virkemåde i forhold til andre programmer, må du ikke
dekompilere eller adskille programmet for at skaffe sådanne
informationer og indvilliger i at kontakte Creative på adressen
nedenfor for at for adgang til information. Ved modtagelse af en sådan
forespørgelse vil Creative afgøre, om du er berettiget til disse
informationer, og hvis du er, vil Creative levere sådanne informationer
til dig inden for rimelig tid og på rimelige betingelser.


Begrænset garanti:
BORTSET FRA DET OVENFOR UDTRYKTE, OG SOM BESKREVET UNDER OVERSKRIFTEN
"LOVMÆSSIGE RETTIGHEDER", ER PROGRAMMET LEVERET SOM BESET UDEN
GARANTIER AF NOGEN ART, HVERKEN UDTRYKT ELLER ANTYDET, INKLUDERET MEN
IKKE BEGRÆNSET TIL, ALLE INDIREKTE GARANTIER VEDRØRENDE SALGBARHED ELLER
EGNETHED TIL ET BESTEMT FORMÅL.


Begrænsninger i retsmidler og skadeserstatning:
BEGRÆNSNINGERNE I RETSMIDLER OG SKADESERSTATNING I PROGRAMLICENSEN
GÆLDER IKKE FOR PERSONSKADER (INKLUDERET SKADER MED DØDEN TIL FØLGE)
PÅFØRT PERSONER PÅ GRUND AF CREATIVES UAGTSOMHED OG ER UNDERLAGT
BESTEMMELSERNE BESKREVET UNDER OVERSKRIFTEN "LOVMÆSSIGE RETTIGHEDER".

Lovmæssige rettigheder:
Irsk lov tillader visse betingelser og garantier kan antydes i
kontrakter vedrørende varesalg og i kontrakter vedrørende
serviceydelser. Sådanne betingelser og garantier er hermed udelukket i
et sådant omfang, at udelukkelsen ligger inden for gældende irsk lovs
rammer. Omvendt skal sådanne betingelser og garantier, såfremt de ikke
lovligt kan udelukkes, gælde. Følgeligt skal intet i denne kontrakt
forringe rettigheder, du er berettiget til i afsnittene 12, 13, 14
eller 15 i den irske lov gældende for Varesalg af 1893 (med
ændringer).

Alment:
Denne kontrakt er underlagt gældende lov i den Irske Republik.
Lokalsprog versioner af denne kontrakt er gældende for programmer
erhvervet inden for EU. Denne kontrakt er den fulde kontrakt mellem
os, og du godkender, at Creative ikke har noget ansvar for fremsatte
usande udtalelser eller repræsentation fra dem selv, deres agenter
eller nogen andre (i god tro eller uagtsomt) på hvilke du var afhængig
ved indgåelse af denne kontrakt, medmindre sådanne udtalelser eller
repræsentation var svigagtig.

OPLYSNINGER OM OPHAVSRET FOR BRUGERE AF CREATIVES PRODUKTER 
====================================================================
Visse Creative-produkter er designet med det formål at hjælpe dig med at reproducere materiale, som du har ophavsretten til eller har fået tilladelse til at kopiere fra ejeren af ophavsretten eller som en undtagelse fra gældende lov. Medmindre du ejer ophavsretten eller har en sådan tilladelse, overtræder du måske loven om ophavsret og kan blive tvunget til at betale erstatning eller anden form for godtgørelse. Hvis du er i tvivl om dine rettigheder, skal du kontakte din juridiske rådgiver.

Det er dit ansvar, når du bruger et Creative-produkt, at sikre, at der ikke sker overtrædelse af loven om ophavsret, der siger, at kopiering af visse materialer eventuelt kræver samtykke fra ejerne af ophavsretten. Creative fralægger sig ethvert ansvar med hensyn til ulovlig brug af Creative-produktet, og Creative kan under ingen omstændigheder gøres ansvarlig med hensyn til oprindelsen af data, der er lagret i en komprimeret lydfil.

Du bekræfter og tilslutter dig, at brugen af MP3 Codecs i realtids udsendelse (på land, via satellit, kabel eller andre medier) eller udsendelse via Internet eller andre netværk, f.eks. men ikke begrænset til intranet, i pay-audio- eller pay-on-demand-programmer, ikke er tilladt og/eller licenseret (http://www.iis.fhg.de/amm/).
====================================================================
                   Slut på aftalen
====================================================================

