====================================================================
             CREATIVEN OHJELMIEN KÄYTTÄJIEN KÄYTTÖOIKEUSSOPIMUS
                       Versio 2.5, heinäkuu 2001
====================================================================

TUTUSTU TÄHÄN SOPIMUKSEEN HUOLELLISESTI ENNEN OHJELMISTON ASENTAMISTA. ASENTAMALLA OHJELMISTON JA KÄYTTÄMÄLLÄ SITÄ ASIAKAS SITOUTUU NOUDATTAMAAN TÄMÄN SOPIMUKSEN EHTOJA. JOS ASIAKAS EI HYVÄKSY SOPIMUSEHTOJA, OHJELMISTOA EI SAA ASENTAA EIKÄ KÄYTTÄÄ. KUN OHJELMISTO JA KAIKKI SEN MUKANA TULLEET ASIAKIRJAT JA MATERIAALIT PALAUTETAAN 15 PÄIVÄN KULUESSA TUOTTEEN VASTAANOTTAMISESTA, ASIAKAS SAA HYVITYKSEN SUORITTAMASTAAN MAKSUSTA.

Tämä on oikeudellisesti sitova sopimus asiakkaan ja Creative Technology Ltd:n ja sen tytäryhtiöiden (jäljempänä "Creative") välillä. Tässä sopimuksessa luetellaan ne ehdot, joiden nojalla Creative myöntää käyttöoikeuden ohjelmiensa levykkeisiin/levyihin samoin kuin ohjelmiston mukana tuleviin käyttöoppaisiin ja asiakirjoihin samoin kuin myös muuhun ohjelmiston mukana tulevaan materiaaliin, kuten suoritettaviin ohjelmiin, ohjaimiin, kirjastoihin ja tiedostoihin (jäljempänä "Ohjelmisto").

KÄYTTÖOIKEUS
1.  Käyttöoikeuden myöntäminen.
Hankkiessaan ohjelmiston asiakas saa ainoastaan sen käyttöoikeuden. Ohjelmistoa tulee käyttää näitä sopimusehtoja noudattaen. Asiakas omistaa levykkeet tai levyt, joille ohjelmisto on tallennettu, mutta ohjelmiston omistusoikeus säilyy Creativella, joka pidättää itsellään kaikki muut ohjelmiston oikeudet.

Kappaleessa 1 tarkoitettu käyttöoikeus edellyttää, että asiakas sitoutuu noudattamaan kaikkia tämän sopimuksen ehtoja. Creative myöntää asiakkaalle oikeuden käyttää ohjelmistoa kokonaisuudessaan tai sen osia sillä ehdolla, että (a) ohjelmistoa ei levitetä ansaitsemistarkoituksessa, (b) ohjelmistoa käytetään ainoastaan Creativen tuoteperheen yhteydessä, (c) ohjelmistoon EI tehdä muutoksia, (d) tekijänoikeusilmoituksia ei poisteta ohjelmistosta ja (e) käyttöoikeuden haltija/käyttäjä sitoutuu noudattamaan tämän sopimuksen ehtoja.

2.  Käyttö yhdessä tietokoneessa.
Ohjelmistoa voidaan käyttää vain yhdessä tietokoneessa, jossa on yksi suoritin.  Ohjelmisto voidaan siirtää yhdestä koneesta toiseen sillä edellytyksellä, että (a) ohjelmisto (mukaan lukien sen kaikki osat ja kopiot) poistetaan ensimmäiseltä koneelta ja että (b) ohjelmistoa ei käytetä samanaikaisesti useammalla kuin yhdellä koneella.

3.  Paikan päällä käyttö.
Ohjelmiston käyttö on sallittu vain paikan päällä siten, että sitä voidaan käyttää ainoastaan siitä paikasta, jossa kone fyysisesti sijaitsee. Ohjelmistoa tai sen toimintoja ei saa antaa muiden käyttöön mitään muuta kautta eikä siirtää sen osia verkon tai muun yhdyskanavan läpi.

4.  Tekijänoikeus.
Ohjelmiston omistaa Creative ja/tai sen käyttöoikeuden haltija. Ohjelmistoa suojaa Yhdysvaltain tekijänoikeuslait sekä kansainväliset sopimukset. Tekijänoikeustekstiä ei saa poistaa ohjelmiston kopioista eikä ohjelmiston mukana mahdollisesti toimitetuista asiakirjoista.

5.  Yksi arkistokopio.
Ohjelmiston konekielisestä osasta voidaan tehdä yksi (1) arkistokopio ainoastaan varmuuskopiotarkoitukseen edellyttäen, että ohjelmiston alkuperäisellä levyllä olleet tekijänoikeus- ja omistusoikeustiedot merkitään varmuuskopiolevylle.

6.  Ohjelmistoa ja sen osia ei saa yhdistää muihin ohjelmiin.
Ohjelmiston mitään osaa ei saa yhdistää mihinkään toiseen ohjelmaan muutoin kuin siinä määrin, joka nimenomaan ilmaistaan paikallisessa lainsäädännössä. Jos ohjelmiston jokin osa on yhdistetty toiseen ohjelmaan, yhdistettyyn osaan pätevät silti tämän sopimuksen ehdot ja asiakkaan tulee merkitä yhdistettyyn ohjelmiston osaan kaikki alkuperäisessäkin ohjelmistossa mainitut tekijänoikeus- ja muut omistusoikeutta koskevat tiedot.

7.  Verkkoversio.
Jos asiakas on hankkinut ohjelmiston verkkoversion, tätä sopimusta sovelletaan siten, että ohjelmiston saa asentaa yhteen tiedostopalvelimeen. Sitä ei saa kopioida useampaan palvelimeen. Jokaisella tiedostopalvelimeen kytketyllä koneella on oltava ohjelmistoon konekohtainen käyttöoikeus, joka on vain yhdelle ja tietylle koneelle myönnetty käyttöoikeus.

8.  Käyttöoikeuden siirtäminen.
Ohjelmiston käyttöoikeuden voi siirtää toiselle edellyttäen, että (a) asiakas luopuu kaikista ohjelmiston osista ja kopioista, (b) asiakkaan hallussa ei ole yhtäkään ohjelmiston osaa tai kopiota ja että (c) henkilö, jolle ohjelmisto luovutetaan, lukee tämän sopimuksen ehdot ja lupautuu noudattamaan niitä.

9.  Ohjelmiston käyttöä, kopiointia ja muuntamista koskevat rajoitukset.
Ohjelmistoa ei saa käyttää, kopioida eikä siihen saa tehdä mitään sellaisia muutoksia, joita ei nimenomaan sallita tässä sopimuksessa tai sen maan lainsäädännössä, josta ohjelmisto on hankittu. Sopimuksessa mainittua käyttöoikeutta ja sen osia ei myöskään saa vuokrata kolmannelle osapuolelle. Asiakas saa käyttää ohjelmistoa vain henkilökohtaiseen käyttöön, ei julkisesti esitettäväksi eikä julkisesti esitettävien videonauhojen luontiin.

10. Ohjelmiston objektikoodin selvittäminen.
Ohjelmisto sisältää liikesalaisuuksia ja muita Creativea ja sen käyttöoikeuksia myöntäviä tahoja koskevia omaisuustietoja.  Ohjelmiston objektikoodia ei saa selvittää millään keinoin tai muutoin hankkia sellaista ohjelmiston kokoonpanoa koskevaa tietoa, jota ei voida nähdä ohjelman normaalissa käytössä, ellei sitä nimenomaan sallita tässä sopimuksessa tai sen maan lainsäädännössä, josta ohjelmisto on hankittu.

Erityisesti asiakas sitoutuu olemaan mistään syystä välittämättä ohjelmistoa edelleen tai tuomatta ohjelmiston objektikoodia tietokoneen näytölle tai tulostamatta ohjelmiston objektikoodista muistivedoksia. Tarvitessaan tietoa ohjelmiston yhteensopivuudesta muiden ohjelmien kanssa asiakas ei saa selvittää ohjelmiston objektikoodia hankkiakseen tietoja, vaan hänen tulee aina ottaa yhteyttä Creativen osoitteeseen. Creative harkitsee asiakkaan pyynnön perusteella, tarvitseeko tämä tietoja laillisiin tarkoituksiin, ja antaa harkintansa mukaan asiakkaan tarvitsemat tiedot kohtuullisessa ajassa kohtuullisin ehdoin.

Asiakkaan on kuitenkin aina syytä ilmoittaa Creativelle ohjelmiston purkamisessa tai muissa siihen verrattavissa toimissa esille tulleista tiedoista, sillä tiedot ovat luottamuksellisia ja niitä saa käyttää vain ohjelmistoon liittyen.

11. CDDB-ominaisuuksia sisältävä ohjelmisto.
Tässä pakkauksessa on sovelluksia, joihin voi sisältyä CDDB, Inc:n, Berkeley, Kalifornia, (jäljempänä "CDDB"), ohjelmistoja. CDDB:n ohjelmiston ("CDDB Client") avulla sovellus voi tunnistaa levyn ja hakea online-palvelimilta ("CDDB-palvelin") musiikkiin liittyviä tietoja, kuten levyn, artistin, kappaleen ja kappaleen nimen ("CDDB-tiedot"), sekä suorittaa muita toimintoja.

Sopimuksen osapuolena hyväksyt, että CDDB-tiedot, CDDB Client -ohjelmisto ja CDDB-palvelin on tarkoitettu vain henkilökohtaiseen, ei-kaupalliseen käyttöön. Sitoudut siihen, että et luovuta, kopioi tai lähetä CDDB-ohjelmistoa tai CDDB-tietoja kenellekään kolmannelle osapuolelle. SITOUDUT SIIHEN, ETTÄ ET KÄYTÄ CDDB-TIETOJA, CDDB CLIENT -OHJELMISTOA TAI CDDB-PALVELIMIA MIHINKÄÄN MUUHUN KUIN TÄSSÄ SOPIMUKSESSA NIMENOMAISESTI MAINITTUUN TARKOITUKSEEN.

Hyväksyt sen, että sinulle ilman yksinoikeutta myönnetty oikeus käyttää CDDB-tietoja, CDDB Client -ohjelmistoa ja CDDB-palvelimia raukeaa, jos rikot näitä rajoituksia. Jos käyttöoikeutesi raukeaa, sitoudut lopettamaan CDDB-tietojen, CDDB Client -ohjelmiston ja CDDB-palvelinten käytön kaikissa muodoissaan. CDDB pidättää kaikki oikeudet CDDB-tietoihin, CDDB Client -ohjelmistoon tai CDDB-palvelimiin, mukaan lukien omistusoikeuden. Samalla hyväksyt sen, että CDDB,Inc. voi soveltaa tämän sopimuksen mukaisia oikeuksia sinua vastaan omissa nimissään.

Käyttöoikeus CDDB Client -ohjelmistoon ja CDDB-tietoihin luovutetaan niiden nykymuodossa. CDDB ei anna mitään nimenomaista tai oletettua takuuta CDDB-palvelimilla tallennettujen CDDB-tietojen oikeellisuudesta. CDDB pidättää oikeuden poistaa CDDB-tietoja CDDB-palvelimilta ja muuttaa tietoluokkia mistä tahansa tarpeelliseksi katsomastaan syystä. CDDB ei anna mitään takuuta siitä, että CDDB Client -ohjelmisto tai CDDB- palvelimet olisivat virheettömiä tai että CDDB Client -ohjelmisto tai CDDB-palvelimet toimisivat keskeytyksettä. CDDB ei ole velvollinen toimittamaan sinulle mitään parannettuja tai uusia tietotyyppejä tai -luokkia, joita CDDB saattaa tulevaisuudessa tarjota.

CDDB KIELTÄYTYY ANTAMASTA MITÄÄN NIMENOMAISIA TAI EPÄSUORIA TAKEITA ESIMERKIKSI TUOTTEEN MYYNTIKELPOISUUDESTA TAI SOPIVUUDESTA TIETTYYN TARKOITUKSEEN TAI OMISTUSOIKEUDESTA TAI SIITÄ, ETTÄ OHJELMISTO EI LOUKKAA KOLMANSIEN OSAPUOLIEN OIKEUKSIA. CDDB ei anna mitään takeita tuloksista, joita CDDB-ohjelmistoa tai jotakin CDDB-palvelinta käyttämällä voidaan saavuttaa. CDDB EI MISSÄÄN TAPAUKSESSA VASTAA SATUNNAISISTA TAI SEURANNAISVAHINGOISTA TAI MAHDOLLISISTA VOITON- TAI TULONMENETYKSISTÄ.

KÄYTTÖOIKEUDEN PÄÄTTYMINEN
Myönnetty käyttöoikeus on voimassa, kunnes sen voimassaolo päätetään. Asiakas voi päättää sen milloin tahansa palauttamalla ohjelmiston ja kaikki sen osat ja kopiot Creativelle. Käyttöoikeus päättyy automaattisesti ilman eri ilmoitusta, jos asiakas ei noudata tämän sopimuksen ehtoja. Tällöin asiakkaan tulee palauttaa ohjelmisto ja kaikki sen osat ja kopiot Creativelle. Käyttöoikeuden päättyessä Creative voi soveltaa lain sille suomia oikeuksia. Tämän sopimuksen ehdot, jotka suojelevat Creativen omistusoikeuksia, pysyvät voimassa vielä sopimuksen voimassaoloajan päätyttyäkin.

TAKUURAJOITUKSET
Creative takaa, että levykkeet/levyt, joille ohjelmisto on tallennettu, ovat virheettömiä, kuten takuukortissa tai ohjelmiston mukana tulleessa käsikirjassa mainitaan. Jakeluyritykset, jälleenmyyjät tai mitkään muutkaan tahot eivät ole oikeutettuja lisäämään takuun kattavuutta tai tämän sopimuksen ehtoja. Tässä sopimuksessa mainitsemattomat takuuta koskevat seikat eivät sido Creativea.

Creative ei takaa, että ohjelmiston toiminnot täyttävät asiakkaan vaatimukset tai että ohjelmisto toimii keskeytyksittä, virheettömästi tai ettei se sisällä vahingollista koodia. Tässä tekstissä "vahingollisella koodilla" tarkoitetaan mitä tahansa ohjelmakoodia, joka on suunniteltu vahingoittamaan muita ohjelmia tai tietokoneella olevia tietoja, kuluttamaan tietokoneen resursseja, muokkaamaan, hävittämään, tallentamaan tai siirtämään tietoa tai jollain toisella tapaa häiritsemään tietokoneen, tietokonejärjestelmän tai tietokoneverkon normaalia toimintaa, mukaan lukien virukset, Troijan hevoset, viruksen istuttajaohjelmat, madot, logiikkapommit ja vastaavat.

ASIAKKAAN KORVAUSVELVOLLISUUS
Jos asiakas jakaa ohjelmistoa noudattamatta tämän sopimuksen ehtoja, asiakas sitoutuu korvaamaan ja vastaamaan vahingoista sekä suojaamaan Creativea kaikilta vahingonkorvauskanteilta ja oikeudenkäynneiltä mukaan lukien asianajopalkkiot ja ohjelmiston sopimuksenvastaisesta käytöstä sekä jakelusta aiheutuvat kustannukset.

LUKUUN OTTAMATTA TÄSSÄ SOPIMUKSESSA EDELLÄ ESITETTYJÄ EHTOJA OHJELMISTO TOIMITETAAN SELLAISENAAN ILMAN MINKÄÄNLAISIA TAKUITA MUKAAN LUKIEN VIITATUT TAKUUT TUOTTEEN VIRHEETTÖMYYDESTÄ TAI SOVELTUVUUDESTA TIETTYYN TARKOITUKSEEN. CREATIVELLA EI OLE VELVOITETTA TOIMITTAA OHJELMISTOSTA KORJAUSVERSIOITA TAI PÄIVITYKSIÄ EIKÄ ANTAA TEKNISTÄ TUKEA.

Lisäksi Creative ei ole vastuussa Creativen tai muun teknisen tuen antamista tiedoista eikä mistään vahingoista, jotka ovat aiheutuneet joko suoraan tai epäsuoraan asiakkaan tekemistä tai tekemättömistä toimista, jotka ovat seurausta tällaisista teknisen tuen ohjeista.

Asiakas vastaa itse ohjelmiston valitsemisesta omien tavoitteidensa saavuttamiseksi ja sen asentamisesta, käytöstä ja ohjelmiston tuottamista tuloksista. Asiakas on itse vastuussa myös ohjelmiston laadun ja suorituskyvyn aiheuttamista mahdollisista riskeistä.
Jos ohjelmisto osoittautuu vialliseksi, asiakas itse (ei Creative tai sen jakeluyritykset ja jälleenmyyjät) on vastuussa kaikista palvelu-, huolto- ja korjauskuluista.

Tämä sopimus antaa asiakkaalle tiettyjä lainopillisia oikeuksia ja asiakkaalla saattaa olla myös muita oikeuksia, jotka vaihtelevat maittain ja osavaltioittain.
Joissakin maissa ja osavaltioissa ei sallita poikkeuksia takuuehtoihin, joten edellä mainittu poikkeus ei koske kaikkia asiakkaita. Creative irtisanoutuu kaikista takuuehdoista, jos jokin muu taho kuin Creative muuttaa ohjelmistoa tai pakkaa sen uudelleen.

KORVAUSTEN JA VAHINGONKORVAUSTEN RAJOITUKSET
TAKUUEHTOJEN RIKKOMISESTA SEURAAVA KORVAUS MAINITAAN TAKUUKORTISSA TAI OHJELMISTON MUKANA TOIMITETTAVASSA PAINETUSSA KÄSIKIRJASSA. CREATIVE TAI SEN KÄYTTÖOIKEUKSIEN MYÖNTÄJÄT EIVÄT VASTAA MISTÄÄN EPÄSUORISTA, SATUNNAISISTA TAI VÄLILLISISTÄ VAHINGOISTA EIKÄ VOITON, SÄÄSTÖJEN TAI KÄYTETTÄVYYDEN, TULOJEN TAI TIETOJEN MENETYKSISTÄ, JOTKA JOHTUVAT OHJELMISTOSTA TAI TÄSTÄ SOPIMUKSESTA, VAIKKA TÄLLAISTEN VAHINKOJEN MAHDOLLISUUDESTA OLISIKIN ETUKÄTEEN ILMOITETTU CREATIVELLE TAI MUILLE SEN KÄYTTÖOIKEUKSIA MYÖNTÄVILLE TAHOILLE. CREATIVEN VASTUUVELVOLLISUUS TAI SEN MYÖNTÄMÄT VAHINGONKORVAUKSET EIVÄT MILLOINKAAN YLITÄ OHJELMISTON KÄYTTÖOIKEUDESTA SUORITETTUA MAKSUA RIIPPUMATTA KORVAUSVAATIMUKSEN MUODOSTA.

Joissakin maissa ja osavaltioissa ei hyväksytä poikkeuksia vastuuvelvollisuuteen, joka koskee sattumanvaraisista tai välillisistä syistä aiheutuvia vahinkoja, joten edellä mainittu poikkeus ei koske kaikkia asiakkaita.

TUOTEPALAUTUKSET
Jos asiakkaan täytyy lähettää ohjelmisto Creativelle tai sen valtuutetulle jakeluyritykselle, tämän tulee toimittaa se postiennakolla tai vakuuttaa ohjelmisto tai vastata itse sille lähetyksen aikana mahdollisesti aiheutuvista vahingoista.

YHDYSVALTOJEN HALLITUKSEN RAJOITETUT OIKEUDET
Ohjelmisto ja sen käyttöohjeet ovat Yhdysvaltojen hallitusta koskevien rajoitettujen oikeuksien alaisia. Käyttöä, kopiointia ja julkistusta koskevat rajoitukset on mainittu "Rights in Technical Data and Computer Software" -määräyksen kohdassa (b)(3)(ii) (252.227-7013). Jos ohjelmiston käyttöoikeus siirretään tai ohjelmistoa käytetään Yhdysvaltojen ulkopuolella, kyseinen taho on velvollinen noudattamaan oman maansa asiaankuuluvia lakeja, Yhdysvaltojen vientisäädöksiä ja tämän sopimuksen englantilaista versiota.

KÄYTTÖOIKEUDEN MYÖNTÄJÄ/VALMISTAJA
Ohjelmiston toinen sopimusosapuoli ja valmistaja on
	Creative Technology Ltd
	31, International Business Park
	Creative Resource
	Singapore 609921

YLEISTÄ
Tämä sopimus sitoo sekä asiakasta että tämän työntekijöitä, työnantajia, seuraajia ja käyttöoikeuden luovutuksella saaneita tahoja. Ohjelmistoa tai mitään siihen liittyvää tietoa ei saa viedä ulkomaille muutoin kuin kutakin maata sitovien lainsäädännöllisten sopimusehtojen nojalla. Tätä sopimusta säätelevät Kalifornian osavaltion lait (paitsi niiltä osin, joihin pätevät esimerkiksi valtakunnalliset tekijänoikeus- ja rekisteröityjä tavaramerkkejä koskevat lait). Tämä sopimus on molempia sopimusosapuolia sitova, ja asiakas myöntyy siihen, että Creative ei ole vastuussa myyntiedustajiensa tai kenenkään muunkaan (joko tahattomasti tai tahallisesti) siitä esittämistä epätosista ja virheellisistä väittämistä, joiden perusteella asiakas on tehnyt tämän sopimuksen, ellei esitettyä valheellista väitettä ole tehty vilpillisessä mielessä. Tämä sopimus ohittaa kaikki muut sopimukset mukaan lukien rajoituksetta esimerkiksi ilmoituksissa ja mainoksissa esitettävät maininnat ohjelmistosta. Jos jonkin maan hallitus tai lainsäädäntö pitää tämän sopimuksen jotakin ehtoa pätemättömänä tai täytäntöönpanokelvottomana, kyseistä ehtoa muutetaan siten, että se on pätevä ja täytäntöönpanokelpoinen, ja sopimusehdot otetaan käyttöön muutettuina.

Tätä sopimusta koskevissa kysymyksissä asiakas voi ottaa yhteyttä Creativen edellä mainittuun osoitteeseen. Tuote- ja teknistä tietoa saa ottamalla yhteyttä lähimpään Creativen tekniseen tukipalvelupisteeseen.

MICROSOFT-OHJELMISTON KÄYTTÖOIKEUSSOPIMUKSEN LIITE
====================================================
TÄRKEÄÄ: Tämän liitteen tarkoittamien Microsoft-ohjelmistotiedostojen (Microsoft-ohjelmisto) käyttö edellyttää asiakkaan sitoutumista seuraaviin ehtoihin. Mikäli asiakas ei sitoudu näiden ehtojen noudattamiseen, Microsoft-ohjelmistoa ei tule käyttää.

Microsoft-ohjelmisto toimitetaan yksinomaan korvaamaan sen Microsoft-ohjelmistotuotteen ("ALKUPERÄISTUOTE"), jonka käyttöoikeudet on myönnetty aiemmin, vastaavat tiedostot. Asennuksen yhteydessä Microsoft-ohjelmistotiedostot tulevat osaksi ALKUPERÄISTUOTETTA ja niihin sovelletaan samoja takuu- ja käyttöoikeusehtoja kuin ALKUPERÄISTUOTTEESEEN. Microsoft-ohjelmistoa ei saa käyttää ilman voimassaolevaa ALKUPERÄISTUOTTEEN käyttöoikeutta. Muu Microsoft-ohjelmiston käyttö on kielletty.

Creativen tulkinnan mukaan mikään tässä sopimuksessa ei puolla tai salli käyttömaassa sovellettavan paikallisen ja/tai kansainvälisen lainsäädännön loukkaamista.

EUROOPAN UNIONIA KOSKEVAT ERITYISEHDOT
====================================================================
Jos ohjelmisto hankitaan Euroopan unionin alueelta, sovelletaan seuraavia erityisehtoja. Jos edellä esitellyt sopimusehdot ja jäljempänä esiteltävät ehdot eivät ole yhtäpitäviä, jäljempänä esiteltävät sopimusehdot kumoavat edellä esitellyt.

Ohjelmiston objektikoodin selvittäminen:
Asiakas sitoutuu olemaan mistään syystä välittämättä ohjelmistoa edelleen tai tuomatta ohjelmiston objektikoodia tietokoneen näytölle tai tulostamatta ohjelmiston objektikoodista muistivedoksia. Tarvitessaan tietoa ohjelmiston yhteensopivuudesta muiden ohjelmien kanssa asiakas ei saa selvittää ohjelmiston objektikoodia hankkiakseen tietoja, vaan hänen tulee aina ottaa yhteyttä Creativen osoitteeseen. Creative harkitsee asiakkaan pyynnön perusteella, tarvitseeko tämä tietoja laillisiin tarkoituksiin, ja antaa harkintansa mukaan asiakkaan tarvitsemat tiedot kohtuullisessa ajassa kohtuullisin ehdoin.

Rajoitettu takuu:
LUKUUN OTTAMATTA TÄSSÄ SOPIMUKSESSA EDELLÄ ESITETTYJÄ JA JÄLJEMPÄNÄ KOHDASSA "LAKISÄÄTEISET OIKEUDET" ESITELTÄVIÄ EHTOJA OHJELMISTO TOIMITETAAN SELLAISENAAN ILMAN MINKÄÄNLAISIA TAKUITA, MUKAAN LUKIEN VIITATUT TAKUUT TUOTTEEN VIRHEETTÖMYYDESTÄ TAI SOVELTUVUUDESTA TIETTYYN TARKOITUKSEEN.

Korvausten ja vahingonkorvausten rajoitukset:
KÄYTTÖOIKEUSSOPIMUKSESSA MAINITUT KORVAUKSET JA VAHINGONKORVAUKSET EIVÄT KORVAA HENKILÖILLE AIHEUTUVIA VAHINKOJA (MUKAAN LUKIEN KUOLEMANTAPAUKSET), JOTKA JOHTUVAT CREATIVEN LAIMINLYÖNNEISTÄ. KORVAUKSISTA KERROTAAN LISÄÄ KAPPALEESSA "LAKISÄÄTEISET OIKEUDET".

Lakisääteiset oikeudet:
Irlannin laki edellyttää, että tuotteiden myyntiä ja palvelujen tarjoamista koskevat sopimukset noudattelevat tiettyjä ehtoja ja takuuehtoja. Tällaiset ehdot ja takuuehdot eivät täten sisälly tähän sopimukseen siinä määrin kuin niiden jättäminen sopimuksen ulkopuolelle on Irlannin lakien puitteissa mahdollista. Sitä vastoin mainitut ehdot ja takuuehdot, siinä määrin kuin niitä ei voida jättää sopimuksen ulkopuolelle, sitovat molempia sopimusosapuolia. Mikään tämän sopimuksen osista ei saa rajoittaa niitä oikeuksia, jotka asiakkaalle myönnetään Irlannin tavaroiden myymistä koskevan lain (Irish Sale of Goods Act, 1893) pykälissä 12, 13, 14 ja 15.

Yleistä:
Tätä sopimusta säätelevät Irlannin tasavallan lait. Tämän sopimuksen paikalliselle kielelle käännetty versio koskee EU:ssa hankittuja ohjelmia. Tämä sopimus on molempia sopimusosapuolia sitova, ja asiakas myöntyy siihen, että Creative ei ole vastuussa myyntiedustajiensa tai kenenkään muunkaan (joko tahattomasti tai tahallisesti) siitä esittämistä epätosista ja virheellisistä väittämistä, joiden perusteella asiakas on tehnyt tämän sopimuksen, ellei esitettyä valheellista väitettä ole tehty vilpillisessä mielessä.

CREATIVEN TUOTTEIDEN KÄYTTÄJIÄ KOSKEVAT TEKIJÄNOIKEUSTIEDOT 
====================================================================
Eräät Creativen tuotteet on suunniteltu käyttäjän avuksi kopioinnissa. Käyttäjällä tulee olla kopioitavaan materiaaliin tekijänoikeudet tai materiaalin tekijänoikeuksien haltijan lupa tai lain sallima vapautus. Kopiointi ilman tekijänoikeutta tai mainittua lupaa voi olla tekijänoikeuslain vastaista ja saattaa johtaa mm. korvausvelvollisuuteen. Epäselvissä tilanteissa ota yhteyttä juridiseen neuvonantajaan.

On käyttäjän vastuulla noudattaa voimassa olevia lakeja, kun hän käyttää Creativen tuotetta. Eräiden materiaalien kopioiminen saattaa vaatia tekijänoikeuden omistajan luvan. Creative ei ole vastuussa käyttäjän laittomasta Creativen tuotteen käyttämisestä. Creative ei ole missään tapauksessa vastuussa pakattujen digitaalisten äänitiedostojen alkuperästä.

Käyttäjä ymmärtää ja hyväksyy, että MP3-koodekkien käyttö reaaliaikaisessa lähetyksessä (maanpäällisen jakelun, satelliittien, kaapelien tai muiden välityksellä) tai lähetys Internetin tai muiden verkkojen välityksellä, kuten intranet-verkkojen ja muiden välityksellä, pay-audio- tai pay-on-demand-sovelluksilla on laitonta ja/tai siihen ei ole myönnetty käyttöoikeutta (http://www.iis.fhg.de/amm/).

====================================================================
                   Sopimus päättyy tähän
====================================================================
